Muḥend Akli Salḥi:  D abrid i iḍeffer umsawal akken ad d-yeḥku ineḍruyen n teḥkayt. Yezmer umsawal (nettat di tilawt d tamsalt yeqqnen ɣer lebɣi n umaru imi ay-agi d tamsalt n ufran n uɣanib) ad d-yeḥku ( ad d-isawal) ineḍruyen akken mseḍfaren di teḥkayt. Yezmer daɣen ad d-yessizwer ineḍruyen ɣef wiyaḍ. Yezmer ad yessifses tasiwelt neɣ ad tt-yerr d taẓayant . Ad tifsus tseiwelt mi ara ttemḍesfaren yineḍruyen wa deffir wayeḍ ur yelli d acu i ten-id-iḥebsen. Ma uac aṭas n uglam ulac aṭas n yiwenniten, d waṭas n yidiwenniyen gar yiwudam, ad tili tsiwelt fessuset. Ad taẓay tsiwlet ma yella umsawal iglem-d aṭas ( ama d iwudam, ama da deg, ama dayen nniḍen), yerna yessenṭaq-d aṭas n yiwudam n teḥkayt, yerna yettak-d iwenniten ( ama ines ama n wiyaḍ).